CELEX: 32019D0119
Language: hu
Date: 2019-01-24 00:00:00
Title: A Bizottság (EU) 2019/119 végrehajtási határozata (2019. január 24.) a 2002/56/EK tanácsi irányelvnek a harmadik országokból származó vetőburgonya egyenértékűségére vonatkozó határozatok időbeli hatályának kiterjesztésére a tagállamok számára a 21. cikk (3) bekezdésében megállapított határidő tekintetében történő módosításáról (az értesítés a C(2019) 247. számú dokumentummal történt)

28.1.2019   
               
               
                  HU
               
               
                  Az Európai Unió Hivatalos Lapja
               
               
                  L 24/26
               
            
         A BIZOTTSÁG (EU) 2019/119 VÉGREHAJTÁSI HATÁROZATA
         (2019. január 24.)
         a 2002/56/EK tanácsi irányelvnek a harmadik országokból származó vetőburgonya egyenértékűségére vonatkozó határozatok időbeli hatályának kiterjesztésére a tagállamok számára a 21. cikk (3) bekezdésében megállapított határidő tekintetében történő módosításáról
         
            
               (az értesítés a C(2019) 247. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (1) és különösen annak 21. cikke (3) bekezdésének második albekezdésére,
         mivel:
         
                     (1)
                  
                  
                     A 2002/56/EK irányelv előírja, hogy a tagállamok meghatározott időpontoktól kezdődően saját maguk már nem állapíthatják meg a harmadik országokban betakarított vetőburgonyának az Unióban betakarított és az említett irányelvnek megfelelő vetőburgonyával való egyenértékűségét.
                  
               
                     (2)
                  
                  
                     Mivel azonban az összes érintett harmadik országból származó vetőburgonya uniós egyenértékűségének megállapítását célzó munka még nem fejeződött be, a 2002/56/EK irányelv engedélyezte a tagállamoknak, hogy bizonyos harmadik országokból származó, az uniós egyenértékűség hatálya alá nem tartozó vetőburgonya egyenértékűségére vonatkozóan előzőleg hozott határozataik időbeli hatályát 2017. március 31-ig kiterjesszék. Ezen időpont kiválasztásánál a vetőburgonya forgalombahozatali időszakának végső időpontját vették figyelembe.
                  
               
                     (3)
                  
                  
                     Mivel a munka továbbra sem fejeződött be, és mivel 2018 végén új értékesítési szezon kezdődik, szükséges engedélyezni a tagállamoknak, hogy az egyenértékűségre vonatkozó határozataik időbeli hatályát kiterjesszék. Az engedélyt 2024. március 31-ig kell megadni annak érdekében, hogy megfelelő idő álljon rendelkezésre ezen uniós egyenértékűség megállapításához. Ez összhangban van a 2011/778/EU bizottsági végrehajtási határozatban (2) elfogadott időponttal.
                  
               
                     (4)
                  
                  
                     A 2002/56/EK irányelvet ezért ennek megfelelően módosítani kell,
                  
               
                     (5)
                  
                  
                     Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2002/56/EK irányelv 21. cikke (3) bekezdésének első albekezdésében a „2017. március 31-ig” szövegrész helyébe a „2024. március 31-ig” szövegrész lép.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. január 24-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 193., 2002.7.20., 60. o.
         
         
            (2)  A Bizottság 2011/778/EU végrehajtási határozat (2011. november 28.) a Kanada bizonyos tartományaiból származó vetőburgonya tekintetében a 2000/29/EK tanácsi irányelv bizonyos rendelkezéseitől való átmeneti eltéréseknek a tagállamok számára történő engedélyezéséről (HL L 317., 2011.11.30., 37. o.)